Toprikket steinedderkopp

Toprikket steinedderkopp, Titanoeca nivalis er en edderkopp som tilhører gruppen (familien) prikkete steinedderkopper i delgruppen Entelegynae.

 Utseende 
Toprikket steinedderkopp er en middels stor edderkopp, kroppslengden er mellom 4-6 mm. Den er mørkt farget, forkroppen (prosoma) er litt hårete, skinnende og vanligvis lysere enn bakkroppen (opisthosoma). Bakkroppen og beina er dekket med korte hår.

 Levevis 
Den lever på bakken, under steiner og dødt trevirke. Her lager den sine fangstnett.

Hunnen legger eggene i en rund gulaktig kokong, som ligger gjemt mellom/under steiner og lignende. Hun vokter over både kokongen og avkommet.

 Utbredelse 
Toprikket steinedderkopp finnes i Holarktis, den er registrert både i Sverige og Norge.Mine edderkopper - Norsk artsliste (besøkt 10. april 2011) Den er sjelden i Norge, og er funnet bare i Finnmark.

 Referanser 

 Litteratur 
 Roberts, M.J. (1995) Spiders of Britain & Northern Europe. Harper Collins. ISBN 0-00-219981-5
 Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366. 

 Eksterne lenker 


Kategori:Edderkopper
Kategori:Edderkoppdyr formelt beskrevet i 1874
Kategori:Dyr formelt beskrevet av Eugène Simon